# data[].attributes.headline
ΑΡΙΣΤΟΚΡΑΤΙΑ

# data[].attributes.subject
ΑΡΙΣΤΟΚΡΑΤΙΑ

# data[].attributes.body
Πέμπτη 12 Ιανουαρίου 561

Αγαπητό μου ημερολόγιο

Εδώ και ένα χρόνο τα πράγματα στην Αθήνα  είναι διαφορετικά. Την εξουσία πλέον την έχει ο τύραννος Πεισίστρατος. Κατάφερε να μας κυβερνήσει με τραγελαφικά τεχνάσματα . Αυτοτραυματίστηκε και μαχαίρωσε τα μουλάρια του και παρουσιάστηκε στην αγορά υποστηρίζοντας, ότι γλίτωσε από βέβαιη δολοφονία, καθώς υπερασπιζόταν τα δίκαια των αδύναμων. Του παρείχαμε λοιπόν προσωπική φρουρά την οποία αύξησε σημαντικά και στρέφοντας την προς το μέρος του κατάφερε να καταλύσει την δημοκρατία.  Βέβαια δεν υπάρχουν σημαντικές αλλαγές στην νομοθεσία της πόλης αλλά διοικεί σύμφωνα με το καθεστώς και ρυθμίζει τα ζητήματα της πόλης με κατανόηση. Η αλήθεια είναι πως η καθημερινότητα μου δεν έχει επηρεαστεί πολύ, όμως θεωρώ απαράδεχτο να μην έχουμε καθόλου ελευθερία άποψης και συμμέτοχη στην εξέλιξη της ίδιας μας την πόλη. Εύχομαι το καθεστώς αυτό να μην κρατήσει για πολύ και να ξανά ζήσουμε σε μια πόλη που όλοι είμαστε ίσοι.

Αριάδνη

# data[].attributes.body
ΣΥΝΕΝΤΕΥΞΗ

ΔΗΜΟΣΙΟΓΡΑΦΟΣ: Σήμερα έχουμε κοντά μας τον Κλεισθένη, θεμελιωτή της δημοκρατίας κατά της Αρχαϊκή εποχή. Καλημέρα σας.

ΚΛΕΙΣΘΕΝΗΣ: Καλημέρα και σε σας

ΔΗΜ.: Πείτε μας λίγα λόγια για την καταγωγή σας

ΚΛΕΙΣΘΕΝΗΣ: Γεννήθηκα το 565 π.Χ. στην Αρχαία Αθήνα. Κατάγομαι από την οικογένεια των Αλκμεωνίδων. Οι γονείς μου ήταν ο Μεγακλής και η Αγαρίστη της Σικυώνας. Έχω δύο αδέλφια τον Ιπποκράτη και την Κοεσύρα.

ΔΗΜ.: Σήμερα θεωρείστε ο θεμελιωτής της Δημοκρατίας. Μπορείτε να μας πείτε τι μεταρρυθμίσεις κάνατε για να θεμελιώσετε το πολίτευμα της Δημοκρατίας;

ΚΛΕΙΣΘ.: Αρχικά χώρισα την Αττική σε τρεις βασικούς δήμους, τοάστυ, ταπαράλιακαι τη μεσογαία. Στη συνέχεια χώρισα τον κάθε δήμο σε δέκα τριττύες, σύνολο τριάντα τριττύες (περιφέρειες). Από κάθε τριττύα  πήρα έναν αντιπρόσωπο και έφτιαξα δέκα νέες φυλές. Δημιούργησα την Εκκλησία του Δήμου και την Βουλή των 500. Επίσης, καθιέρωσα ένα δίκαιο τρόπο τιμωρίας για όσους καταπατούσαν τους νόμους, τον οστρακισμό.

ΔΗΜ. Με ποιους τρόπους πιστεύετε ότι ο Οστρακισμός ενίσχυσε το πολίτευμα της Δημοκρατίας;

ΚΛΕΙΣΘ.: Με τον οστρακισμό οι Αθηναίοι μπορούσαν να απαλλάσσονται από πολίτες που  είχαν συσσωρεύσει μεγάλη πολιτική δύναμη. Με αυτήν την δύναμη τους μπορούσαν να γίνουν επικίνδυνοι για την Δημοκρατία, αφού θα είχαν την δυνατότητα να  πάρουν από τον λαό την εξουσία.

ΔΗΜ: Ο Αριστοτέλης έγραψε για εσάς: Ο Κλεισθένης «έδωσε την πολιτεία στον λαό». Τι έχετε να πείτε για αυτό; Με ποιον τρόπο το πετύχατε;

ΚΛΕΙΣΘ.: Η πολιτεία δόθηκε στον λαό, όπως έγραψε ο Αριστοτέλης, γιατί τις αποφάσεις τις έπαιρναν οι συμπολίτες μας. Κάθε πολίτης έκφραζε την πρόταση του για κάποιο πρόβλημα, την επεξεργαζόταν  η βουλή των 500 και στην συνέχεια εγκρινόταν  με πλειοψηφία από την Εκκλησία του Δήμου  στην οποία συμμετείχαν όλοι οι ενήλικες άντρες πολίτες. Έτσι υπήρχε ισηγορία και ισονομία. Όλοι οι πολίτες όταν ενηλικιώνονταν γράφονταν στους καταλόγους των δήμων και μπορούσαν στις συνελεύσεις να ασκούν τα πολιτικά τους δικαιώματα. Τους αποκαλούσαν με το όνομα τους, το πατρώνυμο και τον δήμο από τον οποίο προέρχονταν. Άρα λοιπόν, η εξουσία δινόταν  στους δήμους και στους δημότες. Στους δήμους μπορούσαν να εκλέξουν  τους βουλευτές και άλλους αξιωματούχους και σε καιρό πολέμου συγκροτούσαν στρατιωτικές μονάδες. Οι φυλές περιλάμβαναν  πολίτες, βουλευτές, αξιωματούχους και πολεμιστές από όλες τις γεωγραφικές περιοχές, τις πλούσιες και τις φτωχές, τις αγροτικές και τις ναυτικές, τις ορεινές και τις πεδινές.

ΔΗΜ. Σήμερα εφαρμόζεται μεταρρυθμιστικό πρόγραμμα Τοπικής Αυτοδιοίκησης, το οποίο φέρει το όνομά σας. Είχατε φανταστεί ποτέ ότι οι ενέργειές σας θα ενέπνεαν τους Έλληνες 2500 χρόνια αργότερα;

ΚΛΕΙΣΘ.: Δεν μπορούσα ποτέ να το φανταστώ. Αυτό όμως με τιμά και συνειδητοποιώ πόσο σημαντικό ήταν αυτό το έργο για την εποχή του και για τις επόμενες εποχές.

ΔΗΜ. Η Δημοκρατία που θεμελιώσατε στην αρχαία Αθήνα ήταν μία άμεση Δημοκρατία, ενώ πλέον στις σύγχρονες δημοκρατίες εφαρμόζεται (κυρίως) έμμεση Δημοκρατία. Θα θέλατε να μας εξηγήσετε τις διαφορές των δύο τύπων Δημοκρατίας; Αν ζούσατε σήμερα θα εξακολουθούσατε να  υποστηρίζετε την άμεση Δημοκρατία και γιατί;

ΚΛΕΙΣΘ.: Η άμεση Δημοκρατία που θεμελίωσα στην Αρχαία Αθήνα, είναι το πολίτευμα που η εξουσία εδρεύει από την συνέλευση όλων των πολιτών που συμμετέχουν σε αυτήν. Η συνέλευση αυτή μπορεί να έχει εκτελεστικές εξουσίες, νομοθετικές αρμοδιότητες, να ορίζει και να απολύει αξιωματούχους και να δικάζει. Στην έμμεση Δημοκρατία η εξουσία ασκείται από μια ομάδα ανθρώπων, που επιλέγετε από εκλογές ανάδειξης αντιπροσώπων.

Με ρωτάτε αν ζούσα σήμερα τι θα υποστήριζα. Δύσκολη ερώτηση. Το ιδανικό για εμένα είναι η άμεση Δημοκρατία. Καταλαβαίνω όμως ότι σήμερα είναι δύσκολο να εφαρμοστεί. Γιατί, ο πληθυσμός στην χώρα μας είναι αρκετά μεγάλος σε σχέση με εκείνον στην Αρχαία Αθήνα και τα προβλήματά του περισσότερα και ποικιλόμορφα. Πράγμα που καθιστά αδύνατον την εφαρμογή της άμεσης Δημοκρατίας. Ο κίνδυνος στην έμμεση Δημοκρατία είναι ότι οι αντιπρόσωποι μπορούν να εκφράσουν ανταγωνιζόμενα συμφέροντα και αντιλήψεις στο εσωτερικό της κοινωνίας, λόγω της προσκόλλησής τους σε διαφορετικά πολιτικά κόμματα. Έτσι τα συμφέροντα των πολιτών μπορούν να περιχαρακωθούν.  Υπάρχει επίσης ο φόβος της πιθανής αυξανόμενης επαγγελματοποίησης των εκλεγμένων αντιπροσώπων και αδιαφορίας της ευρύτερης κοινωνίας της πολιτικής. Αυτό θα μπορούσε να περιοριστεί με Δημοψήφισμα και ανάκληση αιρετών. Τα δημοψηφίσματα μπορούν να δώσουν την  δυνατότητα για δεσμευτικές αποφάσεις, κατά πόσο δηλαδή ένας νόμος θα απορριφτεί ή όχι. Αυτό είναι ένα αποτελεσματικό μέσω για άσκηση βέτο στη νομοθεσία της κυβέρνησης. Οι ανακλήσεις δίνουν το δικαίωμα στον λαό να απομακρύνει εκλεγμένους αξιωματούχους από την θέση τους πριν από το τέλος της θητείας τους. Αυτό βέβαια είναι πολύ σπάνιο στις σύγχρονες φιλελεύθερες Δημοκρατίες. Καταλαβαίνετε λοιπόν πόσο δύσκολο στην εφαρμογή είναι το Δημοκρατικό πολίτευμα.

Ελπίζω να σας κάλυψα με την απάντησή μου.